**Kiwix** er en nettleser for frakoblet bruk. Nettleseren er fri programvare som er basert på Åpen kildekode, og den ble lagd av Emmanuel Engelhart og Renaud Gaudin i 2007. Den var først et prosjekt for å få frakoblet tilgang til Wikipedia, men er siden utvidet slik at den også kan støtte andre prosjekter fra Wikimedia Foundation. Senere er den også endret slik at den kan brukes for andre fritt tilgjengelige tekster slik som tekstene gjort tilgjengelig gjennom Prosjekt Gutenberg.

Historie
--------

Emmanuel Engelhart sin motivasjon for å lage Kiwix kom i 2003 når hans første forsøk på å publisere Wikipedia på en CD-rom feilet. Når han så ble en aktiv skribent på Wikipedia i 2004 så ble Engelhart interessert i å utvikle en frakoblet utgave av Wikipedia. I et intervju på e-post har han sagt at Wikipedia er et felles gode som alle bør ha tilgang til, uavhengig av om de har tilgang til internett. De som ønsker tilgang til innholdet i Wikipedia bør kunne lese det, selv på steder hvor kunnskap (og internett) er sensurert.

Beskrivelse
-----------

Programvaren er lagd for datamaskiner uten tilgang til internett, ikke minst for skoler i utviklingsland hvor tilgang til internett er vanskelig eller dyrt. Det er grunnen til at det ble utviklet en spesiell versjon for SOS-barnebyer. I tillegg er Kiwix installert på datamaskiner i prosjektet One Laptop per Child.

Brukere kan selv velge å laste ned innhold fra en wiki, og så lese innholdet på et senere tidspunkt. Alle filer blir komprimert slik at brukerne sparer diskplass og båndbredde når de laster ned. Det nedlastede innholdet er lagret i en egen fil, og Kiwix leser denne filen. Artikler i denne filen er komprimert i henhold til ZIM formatet. ZIM-filen som inneholder det aktuelle Wikipedia-prosjektet eller Kiwix-prosjektet må lastes ned og lagres før filene kan åpnes i Kiwix.

Kiwix bruker Mozilla framework som blir oversatt til lokalt språk på Translatewiki.net. Programmet har fullt fritekstsøk, navigasjon via arkfaner, og sider som kan eksporteres til PDF og HTML.

Tilgjengelig innhold
--------------------

De fleste språkutgaver av Wikipedia har vært tilgjengelig for Kiwix siden 2014. Tjenerne blir oppdatert med nye utgaver hver annen måned og opp til hvert halvår, avhengig av størrelse på filen. For den engelske utgaven finnes det en full versjon og en alternativ versjon uten bilder. Versjonen uten bilder er mye mindre og gjør at brukere kan spare diskplass og bøndbredde under nedlastingen.

I tillegg til Wikipedia så finnes annet innhold fra Wikimedia Foundation slik som Wikisource, Wikiquote, Wikivoyage, Wikibooks og Wikiversity, og disse er også tilgjengelig på flere forskjellige språk. I 2014 ble også alle frie tekster fra Project Gutenberg tilgjengelig.

Det er også tilgjengelig annet fritt innhold. For eksempel er brukerdokumentasjonen for operativsystemet Ubuntu tilgjengelig for frakoblet lesing, og det finnes ZIM-utgaver av TED conferencetaler og videoer fra Crash Course.

Utrulling
---------

Utviklerprosjektet i Kiwix er ikke involvert i utrulling av innhold. Isteden vil Wikimedia Foundation eller andre tredjepartsorganisasjoner bruke programvaren som en komponent i deres egne prosjekter. For eksempel har Wikimedia Sveits rullet ut Kiwix i mange fengsler i Sveits. og *Fondation Orange* har brukt *kiwix-serve* i et eget teknologisk kunnskapsprodukt de har rullet ut i Afrika.

Referanser
----------

1. ↑   *Free Software Directory*, Free Software Directory ID kiwix, Wikidata Q2470288,
2. ↑  ; besøksdato: 23. januar 2021.
3. 1 2 3  Joe Sutherland (12. september 2014). «Emmanuel Engelhart, Inventor of Kiwix: the Offline Wikipedia Browser». *Wikimedia blog*. Besøkt 3. februar 2016.
4. 1 2  «Kiwix Aims to Spread Wikipedia’s Reach». *Slashdot: Dice Insights*. 4. februar 2013. Besøkt 3. februar 2016.
5. ↑  «(fr) ASRI Education may 2013» **(fransk)**. Asri-education.org. Arkivert fra originalen 20. juli 2014. Besøkt 10. juli 2013.
6. ↑  Kiwix sin side for lokalisering på Translatewiki
7. ↑  «Kiwix». SourceForge. Besøkt 22. mars 2012.
8. ↑  Overview of the Kiwix content catalog
9. ↑  Zim archive for Kiwix
10. ↑  Emmanuel Engelhart: *50.000 public domain books available to everybody, everywhere, offline*. In: Wikisource-l-Mailinglist. 19. November 2014. Accessed on 26 November 2014.
11. ↑  *#Wikimedia & Project #Gutenberg - the sum of all knowledge* on *Words and what not* blog
12. ↑  *Ubuntuusers Hilfsmittel*
13. ↑  Kiwix archive for TED
14. ↑  Kiwix archive for additional content
15. ↑  *Offline online*, *Annabelle*, September 2014
16. ↑  Fondation Orange: le programme "écoles numériques" Arkivert 5. april 2015 hos Wayback Machine.